tomron87/hebrew-wikipedia-sentences-corpus huggingface dataset:
לדברי שירן, הוא תכנן במקור שהשיר יהיה באלבום רק כרצועת בונוס.
עם זאת, חברת התקליטים התעקשה כי השיר צריך להיכלל במהדורה הראשית, וזו הייתה הרצועה היחידה באלבום שהוא אפשר להיכלל לבקשת מישהו אחר.
לדבריו, השיר אינו עוסק באף אדם ספציפי, אם כי חלקים מהמילים היו בהשראת אנשים שפגש.
הוא בדיוק סיים לכתוב שיר נוסף עם ג'סי וייר, והיא הציעה שהם ינסו לכתוב לו משהו.
הוא אמר: "היה לי רעיון כזה לגבי כתיבת ההמנון של ה-"f-ckboy".
כיוון שכולנו מכירים אותם, כולנו היינו הם בשלב מסוים.
לכן חשבתי לכתוב רשימה של דברים שמזוהים איתם, כמו כשאתה יודע כשהאקסית שלך עוזבת אותך והבחור הראשון איתו היא יוצאת לאחר מכן, [...] איך הבחור הזה".
טיילור וות'רבי מבילבורד סברה כי השיר הוא האחד בעל "המילים המטורפות ביותר" מתוך האלבום.
בנוסף, היא הבחינה כי "שירן מצא דרך להכניס את הביטוי "bleached arsehole" לתוך שיר (בשורה , בבית הראשון), בהחלט לא ניתן שלא לציין זאת - במיוחד כאשר קניה ווסט היה האמן הגדול האחרון ששילב את הביטוי הגרפי הזה.
האם זהו צירוף מקרים שאשתו של ווסט, קים קרדשיאן מוזכרת גם כן ב-"New Man"?
New-Map הייתה חברה צרפתית לייצור אופניים, אופנועים ומכוניות.
המפעל לייצור אופניים הוקם בסוף המאה ה-19 על ידי יוסף מרטין.
בהמשך בנו פול מרטין החליט לעבור לייצור כלי רכב עם מנוע.
המפעל החדש הוקם באזור ליון והתמחה בייצור אופנועים.
בתוצרת החברה הורכבו מנועים מיצרנים ידועים באירופה.
בשנת 1938 החל ייצור מכוניות מדגם Baby VB-54. בתקופה עד לשנת 1945 נבנו ונמכרו כ-1000 מכוניות מצוידות במנוע 100 סמ"ק עם קירור אוויר מתוצרת Sachs.
המכוניות הייתה ללא גג, ללא דלתות אך עם מגן קדמי.
היא הייתה מיועדת ל-2 נוסעים.
בשנת 1946 פס הייצור עבר למכונית גדולה יותר עם מנוע 125 סמ"ק.
התכנון היה מבוסס בעיקרו לדגם ישן עם שיפורים והתאמות קטנות.
בשנת 1947 המפעל עבר לקלרמון פראן והחל ייצור מכוניות מדגם Rolux.
ייצור נפסק בשנת 1952 לאחר בניית 300 מכוניות בלבד.
החברה שינתה את שמה ל-Société de Construction du Centre והמשיכה בייצור אופנועים ומכונית על 3 גלגלים בשם Solyto.
במכונית זו היה מותקן מנוע 125 סמ"ק היו לה 3 הילוכים ללא הילוך אחורי.
דגם זה היה מיוצר בספרד בשם Delfín תחת הסכם מסחרי עם חברה מקומית.
דגם זה היה מצויד במנוע 197 סמ"ק והיה יכול להגיע למהירות של 60 קמ"ש עם משא של 250 ק"ג.
הוא היה מיוצר בשנים 1957–1959 ונבנו כמה עשרות יחידות.
"Never Wanted to Be That Girl" הוא שיר שהוקלט על ידי זמרות הקאנטרי האמריקאיות קרלי פירס ואשלי מקברייד.
הוא נכתב על ידי מקברייד ופירס, יחד עם שיין מקנאלי.
השיר שוחרר כסינגל השני מתוך אלבום האולפן השלישי של פירס, 29: Written in Stone.
השיר הגיע מאז למקום הראשון במצעד הקאנטרי איירפליי של בילבורד וזכה לתשומת לב ממבקרי מוזיקה.
הוא קיבל ארבע מועמדויות בטקס פרסי איגוד מוזיקת הקאנטרי לשנת 2022, וזכה בפרס האירוע המוזיקלי של השנה, וגם זכה בפרס גראמי לביצוע הקאנטרי הטוב ביותר של צמד/להקה בשנת 2023.
בעקבות כמה קשיים אישיים, היא הוציאה את אלבום האולפן השלישי שלה בשנת 2021 בשם 29: Written in Stone.
חומרי האלבום משקפים את הקשיים האישיים של פירס וכוללים את "Never Wanted to Be That Girl".
פירס ומקברייד כתבו את השיר יחד עם שיין מקנאלי.
הוא הופק גם על ידי מקנאלי, יחד עם ג'וש אוסבורן וג'ימי רובינס.
כל שלושת האנשים הפיקו גם את האלבום.
השיר מספר את סיפורן של שתי נשים שמבינות שהן מאוהבות באותו גבר.
פירס מגלמת את התפקיד של אישה נשואה, בעוד מקברייד מגלמת את התפקיד של המאהבת.
פירס הסבירה שהשיר לא בהכרח עוסק באתגרים האישיים שלה, אלא יכול להיות על מצבה של כל אישה.
השיר שוחרר כסינגל ב-15 בספטמבר 2021, יומיים לפני 29: Written in Stone.
האלבום עצמו יצא אז ב-17 בספטמבר 2021. שני הפרויקטים הופצו על ידי ביג משין רקורדס.
השיר הגיע למקום ה-35 במצעד הקאנטרי איירפליי של בילבורד.
הוא גם התברג במצעדי בילבורד הוט 100 ובקנדה הוט 100, שהגיע למקומות 63 ו-59, בהתאמה.
השיר הגיע לראש מצעד הקאנטרי איירפליי במאי 2022, והפך לשיר השלישי של פירס בראש מצעד זה ולראשון של מקברייד.
מדינהתוארעותקיםארצות הברית (RIAA)זהב500,000קנדה (Music Canada)זהב40,000
שנהארגוןקטגוריהתוצאה2022פרסי האקדמיה למוזיקת קאנטריאירוע המוזיקה של השנהקליפ השנהפרסי איגוד מוזיקת הקאנטרישיר השנהסינגל השנהאירוע המוזיקה של השנהקליפ השנה2023פרסי הגראמיביצוע הקאנטרי הטוב ביותר של צמד/להקה
"New Gold" הוא שיר של הלהקה הווירטואלית הבריטית גורילז, בהשתתפות ההרכב המוזיקלי האוסטרלי טיים אימפלה, והראפר האמריקאי בוטי בראון, המציין את שיתוף הפעולה השני של בראון עם הלהקה מאז "Dirty Harry" בשנת 2005. השיר שוחרר ב-31 באוגוסט 2022 כסינגל השני מתוך אלבום האולפן השמיני שלהם, Cracker Island.
"New Gold" נמצא בעבודה מאז שנת 2020, והטיזר המוקדם ביותר שלו היה פוסט באינסטגרם של נודל מ-1 בפברואר 2020. עם זאת, הרצועה לא נכללה ב-Song Machine, Season One: Strange Timez.
נרמז שהשיר עשוי לצאת בסוף כחלק מהעונה השנייה של Song Machine.
הוא הושמע לראשונה בהופעה חיה במהלך סיבוב ההופעות העולמי של גורילז ב-19 באוגוסט 2022. השיר שוחרר בסופו של דבר ב-31 באוגוסט 2022 כסינגל השני עבור אלבום האולפן השמיני של גורילז, Cracker Island.
New Game Plus (בעברית: "משחק חדש +") הוא מצב משחק הקיים במספר משחקי וידאו ובמסגרתו השחקנים יכולים להתחיל את עלילת המשחק מחדש, כאשר ברשותם כל השדרוגים והחפצים שהם השיגו בפעם הראשונה.
המצב לרוב נפתח כאשר השחקנים מסיימים את עלילת המשחק בפעם הראשונה ולעיתים המצב כולל אפשרויות שלא היו זמינות קודם כגון רמת קושי קשה יותר, אויבים שונים ועוד.
המושג הוטבע לראשונה כשהמשחק "Chrono Trigger" יצא בשנת 1995. למרות זאת, גרסאות מוקדמות של מצב המשחק "משחק חדש +" נצפה במשחקים מוקדמים יותר כגון "", "האגדה של זלדה", "" ו-"האחים סופר מריו".
המצב קיים בעיקר במשחקי תפקידים ממוחשבים ובמסגרתו השחקן מתחיל את העלילה של המשחק מחדש, כאשר ברשותו היכולות והחפצים שהשיג בפעם הראשונה.
לעיתים, חפצי מפתח שמשפיעים על עלילת המשחק (לדוגמה, מפתח שפותח דלת שאמורה להוביל לשלב חדש, אך על השחקן למצוא אותו קודם) לא ממשיכים במצב "משחק חדש +" על מנת שהעלילה לא תיהרס.
בנוסף, חלק מהדמויות שהשחקן פוגש ומוסיף לצוותו לא מופיעים כבר בתחילה, אלא נמצאות במקום הרגיל שממנו הן גויסו.
למרות זאת, כאשר אותן דמויות מגויסות, הן מחזיקות ביכולות וחפצים ששמורים מהשמירה הקודמת.
משחקים בעלי מספר סופים, לדוגמה Chrono Trigger, נעזרים במצב "משחק חדש +" על מנת לגרום לשחקן לחוות מספר סופים אפשריים בעלילת המשחק עצמה.
מספר משחקים מוסיפים רמת קושי קשה יותר כאשר השחקן מתחיל מחדש במצב "משחק חדש +", לדוגמה סדרת המשחקים "" או סדרת משחקי "".
משחקים כדוגמת "" משתמשים במצב המשחק ובמסגרתו השחקן יכול לשחק בשלבים ששיחק בהם קודם, הפעם עם כוחות ויכולות משופרים.
במסגרת העלילה, מוסבר שאסטרו וחבריו נוסעים אחורה בזמן (לשלבים אותם השחקן שיחק קודם לכן) כדי לפתור משבר שצץ בעולמן של הדמויות.
במשחק "" על השחקנים לסיים את עלילת המשחק שלוש פעמים, כאשר בכל פעם הם מביסים מפלצת "בוס" אחרת על מנת לחוות את הסוף האמיתי של המשחק.
בחלק מהמשחקים, מצב המשחק מוסיף אפשרויות שלא היו קיימות בפעם הראשונה.
לדוגמה, הוספת דמויות חדשות שניתן לשחק איתן במשחק "", אזורים חדשים לחקירה במשחק "", חפצים חדשים, בגדים ונשקים חזקים יותר.
משחקים שמחוברים לרשת האינטרנט ידרשו מהשחקן לסיים את העלילה במצב "משחק חדש +" על מנת לפתוח "הישג" ().
בחלק מהמשחקים, על השחקנים לרכוש חבילת הרחבה בתשלום בכדי לפתוח את מצב המשחק, לדוגמה במשחק "".
New Blue Sun הוא אלבום הבכורה של המוזיקאי האמריקאי אנדרה 3000. האלבום יצא על ידי חברת התקליטים אפיק רקורדס ב-17 בנובמבר 2023, ומסמל חזרה לפעילות מוזיקלית לאחר הפסקה של 17 שנים.
בין המוזיקאים המשתתפים באלבום ניתן למצוא את אנדרה 3000 עצמו בנגינה על חלילים שונים, המתופף והמפיק קרלוס ניניו, נגן הקלידים סוריה בוטופסינה, הגיטריסט נייט מרסר, המתופף דיאנטוני פארקס, הזמרת מיה דוי טוד, הרב-נגן ג'סי פיטרסון ונגן הקלידים דייגו גאטה.
בנוסף, משתתפים באלבום מוזיקאים מחברת התקליטים Leaving Records כמו V.C.R.
אלבום זה מהווה מועמדות ראשונה של אנדרה 3000 לפרס גראמי לאלבום השנה בתור אמן סולו, לאחר זכייתו בפרס זה כחלק מצמד אאוטקאסט באלבום Speakerboxxx/The Love Below בשנת 2004. בנוסף גם מועמד באותו הטקס בקטגוריה אלבום הג'אז האלטרנטיבי הטוב ביותר.
לפני יציאת האלבום, אנדרה 3000 שיתף פעולה עם ג'יימס בלייק ב-2018, ביצירה ג'אזית אינסטרומנטלית באורך של 17 דקות בשם "Look Ma No Hands", בה ניגן אנדרה 3000 על קלרינט בס.
במהלך השנים שקדמו להוצאת האלבום New Blue Sun, הוא הופיע בכמה הזדמנויות פומביות כנגן חליל, כולל השתתפות בפסקול של הסרט "הכול בכל מקום בבת אחת" מ-2022. במסגרת הופעותיו, פגש את המוזיקאי קרלוס ניניו בלוס אנג'לס והשניים החליטו ליצור יחד אלבום אולפן.
לפני ההכרזה על האלבום, הראפר קילר מייק רמז על יציאה קרובה של אלבום חדש מאנדרה 3000. האלבום, שאורכו 87 דקות, מאופיין במוזיקה ניסיונית של חלילים, בליווי כלים אקוסטיים ואלקטרוניים, בהשראת מוזיקאים מג'אז רוחני ומלחינים מינימליסטיים.
יצירת האלבום כוללת שמונה קטעים אינסטרומנטליים שבהם מנגן אנדרה 3000 בסגנונות שונים של נגינה על חלילים שונים.
New Blue Sun זכה לביקורות חיוביות בעיקרן.
באתר Metacritic, המשקלל ביקורות מקצועיות, קיבל האלבום ציון ממוצע של 77 מתוך 100, בהתבסס על עשר ביקורות.
המבקרת סיידי סארטיני גארנר מפיצ'פורק תיארה את האלבום כ"מנחה של 87 דקות לג'אז אמביינט וניו-אייג' ולגילוי רוחני".
רובין מוריי מ-Clash שיבח את האלבום כ"מרגיע, מרתק לפרקים ויפהפה להפליא".
פרסשנהקטגוריהתוצאהמקורפרס גראמי2025אלבום השנהאלבום הג'אז האלטרנטיבי הטוב ביותר
"New Day Will Rise" (בעברית: "יום חדש יעלה") הוא סינגל שהוקלט על ידי הזמרת הישראלית יובל רפאל, ייצג את באירוויזיון 2025 והגיע למקום השני בגמר התחרות.
השיר נכתב והולחן על ידי הזמרת והיוצרת קרן פלס ועובד על ידי תומר בירן.
את הבית של השיר בצרפתית תרגם תמיר חיטמן.
לאחר זכייתה של יובל רפאל בתחרות "הכוכב הבא לאירוויזיון", התכנסו חברי ועדה פנימית בראשות ברק איצקוביץ' (מנהל תחנות המוזיקה של תאגיד השידור הישראלי) והאזינו לכ-54 שירים שנשלחו ממגוון יוצרים מוזיקליים ברחבי הארץ להתחרות על ההזדמנות ששירם ייצג את ישראל בתחרות אירוויזיון 2025.
הבחירה התנהלה בשני סבבים, בסבב הראשון האזינו ל־54 השירים ונערך סבב הצבעה בין חברי הוועדה ונבחרו שלושת השירים הטובים ביותר.
לאחר מכן, יובל רפאל הקליטה גרסאות חדשות בקולה לשירים, חברי הוועדה התכנסו בשנית והאזינו לשלושת השירים הפעם בקולה של יובל ונערך סבב הצבעה נוסף, השיר "New Day Will Rise" שנכתב על ידי קרן פלס והופק על ידי תומר בירן נבחר פה אחד בין כל חברי הוועדה.
לאחר שנבחר השיר, מילותיו נשלחו לאישור ה־EBU (איגוד השידור האירופי) הממונה על תחרות האירוויזיון, ב-17 בפברואר הוכרז כי השיר אושר.
ב-25–26 בפברואר נערכו צילומי הקליפ.
ב-6 במרץ הודיע ה-EBU כי הקליפ הרשמי וגרסתו הסופית של השיר אושרו ושהשתתפותה של ישראל בתחרות מובטחת.
לאחר שידור השיר העיר הבלשן ד"ר אבשלום קור שבהגיית המילה "ונהרות", אחת מהמילים העבריות המעטות שבשיר, נפלה טעות, משום שרפאל שרה כאילו ו"ו החיבור מנוקדת בשווא, בעוד שהניקוד הנכון הוא בשורוק.
בעקבות זאת הורה תאגיד השידור הישראלי להקליט מחדש את השיר.
ב-27 בינואר דווח שתקציב המשלחת יהיה כשלושה וחצי מיליון שקלים, במימון קשת 12.
ישראל שובצה להתחרות בחלקו השני של חצי הגמר השני, שהתקיים ב-15 במאי.
ישראל הופיעה כמדינה ה-14, אחרי ולפני .
בסוף הערב הוכרזה ישראל כאחת מעשר המדינות שהעפילו לשלב הגמר.
לאחר פרסום תוצאות הגמר פורסם כי ישראל דורגה במקום הראשון בחצי הגמר עם 203 נקודות.
ישראל שובצה להופיע בהתאם להחלטת המפיקים.
ישראל שובצה כהופעה הרביעית, אחרי ולפני .
ישראל דורגה במקום השני עם 357 נקודות; 60 נקודות מהשופטים, ו-297 נקודות מהקהל.
+ תאריכי יציאות לאור ופורמטים עבור "New Day Will Rise"אזורתאריך יציאהפורמטחברת תקליטיםמקורכלל העולם9 במרץ 2025הורדה דיגיטלית • הזרמת מוזיקהדי-מיוזיק
News1 מחלקה ראשונה (בעבר חדשות מחלקה ראשונה; באנגלית: News First Class, NFC, News1), הוא אתר חדשות ישראלי בבעלות חברת עגל הזהב עיתונות בע"מ (בשליטת המו"ל יואב יצחק).
האתר מספק חדשות יומיות, מבזקים, פרשנויות וכדומה.
האתר עלה לרשת בדצמבר 2000, בסמוך לפרישתו של יואב יצחק מהעיתון "מעריב".
לאתר זה מספר מאפיינים המבדלים אותו מאתרי חדשות ישראליים אחרים.
התמקדות בפרשיות שחיתות לכאורה - האתר מפרסם פרסומים רבים בנושאים שלדעת כותבי האתר מעורבים בהם מעשי שחיתות לכאורה.
לדוגמה, אחת הקטגוריות המרכזיות באתר היא "סדום ועמורה".
האתר מאפשר לציבור הגולשים לכתוב ולפרסם את מאמריו ב"במה חופשית", בהתאם לשיקולי העריכה.
האתר מארח בלוגים של גולשים ומדי פעם מפרסם פוסטים מבלוגים אלה בעמוד הראשי.
האתר מפרסם מידע עומק על גורמי מפתח בחדשות, כגון קורות חיים של אישים בציבוריות הישראלית, מידע על חברות חשובות וכדומה.
האתר מרבה לפרסם פרסומים המבקרים את התנהלות התקשורת הישראלית.
בפברואר 2017 חויבו יואב יצחק ואתר "News1" בתשלום פיצוי בסך 30,000 ש"ח בתוספת הוצאות משפט בסך 15,000 ש"ח למנהל רדיו "קול ישראל" לשעבר, אריה שקד, לאחר שכינו אותו "עבריין" בכותרת כתבה שפרסמו.
באוקטובר 2020 נפסק שיואב יצחק ואתר "News1" פרסמו לשון הרע על עו"ד יובל דמול, היועץ המשפטי לשעבר של המועצה המקומית באר יעקב, ובשלב ראשון חויבו בתשלום הוצאות משפט ושכר טרחת עו"ד בסך 25,000 ש"ח.
בתביעה שהגישה יעל פרי חויבו יואב יצחק ואתר "News1" לשלם לה פיצוי של 200 אלף ש"ח.
New York הוא אלבום קונספט של לו ריד מ־1988 המורכב מ־14 שירים הבנויים כסצנות ומערכונים הלקוחים מתוך הווי החיים בעיר ניו יורק.
האלבום התקבל בחמימות רבה על ידי מעריציו של ריד והמבקרים כחזרה לסגנונה של להקת הוולווט אנדרגראונד אותה הקים ריד בשנות השישים.
מבקרים רבים מתייחסים אליו כיום כיצירת מופת וכאלבומו הטוב ביותר של ריד.
האלבום התאפיין בגישה ישירה לרוק אנד רול שהייתה נדירה באותה התקופה והוביל את תהליך "החזרה ליסודות" של הזרם המרכזי של הרוק האמריקאי בסוף שנות השמונים.
בחוברת המצורפת ממליץ ריד למאזין להקשיב לאלבום כולו כמקשה אחת, "כאילו הוא היה ספר או סרט קולנוע".
ריד מנגן באלבום עם להקה חדשה הכוללת את הגיטריסט מייק ראת'קי, הבסיסט רוס ואסמן והמתופף פרד מאהר.
מורין טאקר התארחה על כלי הקשה ב־"Dime Story Mystery".
באלבום מתייחס ריד לראשונה לנושאים גלובליים יותר מאשר אלה שהתייחס אליהם בשיריו עד אז: הוא מתייחס להשפעתה ההרסנית של מחלת האיידס ב־"Halloween Parade", למעגל האכזרי המאפיין את בעיית ההתעללות בילדים ב־"Endless Cycle" ולבעיית חסרי הבית ב־"Xmas in February".
בשירים האישיים יותר ריד מתייחס אל האפשרויות הגלומות בהורות ("Beginning of a Great Adventure") ומספיד את פטרונו לשעבר אנדי וורהול ("Dime Store Mystery").
New Skin for the Old Ceremony (בעברית: "עור חדש לטקס הישן") הוא אלבומו הרביעי של המשורר והזמר הקנדי לאונרד כהן.
באלבום שיצא לאור ב-1974 התחיל כהן להתרחק מהצליל ה"גולמי" והפשוט שליווה את אלבומיו הקודמים, ושירי האלבום מלווים במגוון כלי נגינה, דבר שהופך את האלבום למוזיקלי הרבה יותר.
האלבום הגיע למעמד אלבום כסף בבריטניה, אך לא הצליח כלל בארצות הברית.
כל השירים נכתבו והולחנו על ידי לאונרד כהן.
U הוא משחק וידאו שפותח ופורסם בשנת 2012 על ידי חברת נינטנדו היפנית עבור קונסולת משחקי הווידאו Wii U.
זהו הכותר הרביעי בסדרת משחקי New Super Mario Bros.
זהו משחק המריו הראשון אשר בעל גרפיקת HD.
המשחק קיבל ביקורות חיוביות והוא אחד מהמשחקים הנמכרים ביותר לקונסולת המשחק Wii U.
U Deluxe היא גרסה משופרת של המשחק לקונסולת משחקי הווידאו נינטנדו סוויץ' אשר יצא לראשונה לשווקים ב-11 בינואר 2019. גרסה זו פותחה על ידי חברת Nintendo Entertainment Planning and Development.
נכון לדצמבר 2021 נמכרו ברחבי העולם 12.72 מיליון עותקים של הגרסה הזו של המשחק.
שתי הגרסאות של המשחק מכרו לאורך השנים בסך הכל מעל ל-18.53 מיליון עותקים.
במהלך ארוחה חגיגית בטירה של פיץ' בהשתתפות מריו, לואיג'י, ושני הטואודים (הצהוב והכחול), באוזר ובאוזר ג'וניור מחליטים להגיע לארמון של פיץ' ולחטוף אותה אבל בטעות במקום לחטוף אותה באוזר תופס את מריו, לואיג'י ושני הטואודים וזורק אותם רחוק מהארמון.
באותו הזמן, מריו מגלה בונוס חדש, פטריית בלוט, אשר מאפשרת למריו להפוך לסנאי מעופף.
באוזר מחליט להשתלט על הארמון של הנסיכה פיץ' וכך להשתלט על ממלכת הפטריות כולה.
מריו לואיג'י ושני הטואודים יוצאים להציל אותה ולהציל את ממלכת הפטריות.
במשחק יש שמונה עולמות ואחרי העולם השמיני, השלב הסופי, יש שלב נוסף שהוא סיום המשחק.
בקיץ 2013 יצאה גרסה נוספת של המשחק לכבוד 30 שנה ללואיג'י.
בגרסה זאת הדמויות הם לואיג'י, שני הטודים ונביט הארנב (נביט לא נפגע על ידי אויבים, והכוחות לא משפיעים עליו.
בסוף כל שלב הוא מקבל חיים נוספים על כל כוח שהוא אוסף במהלך המשחק) ונוספו שלבים חדשים למשחק.
"New Year's Day" (בעברית: "יוֹם הַשָּׁנָה הַחֲדָשָׁה") הוא סינגל שהוקלט על ידי הזמרת-יוצרת האמריקאית טיילור סוויפט.
השיר יצא לאור ב-27 בנובמבר 2017, כסינגל הרביעי מתוך אלבומה השישי, Reputation.
לפני יציאתו כסינגל, ביצעה אותו סוויפט במהלך תוכנית האירוח "טונייט שואו עם ג'ימי פאלון".
השיר הגיע למקום ה-33 במצעד שבפלנדריה, ה-33 במצעד שירי הקאנטרי.
השיר נכתב והופק על ידי טיילור סוויפט וג'ק אנטונוף.
השיר כשמו, מדבר על ראש השנה האזרחית, ועל מילותיו דיברה סוויפט בראיון עם בילבורד.
השיר הוא שיר שקט ברובו, המלווה לאורכו בנגינת פסנתר.
בניו יורק סקרו אותו בחיוב ואמרו כי: "זה אמנם לא השיר הטוב ביותר מ-Reputation, אך הוא בהחלט אחד מהטובים ביותר ממנו".
בשנת 2021, הוציאה הזמרת-יוצרת האמריקאית אוליביה רודריגו את Sour, בו נכלל "" שדגם חלקים מ-"New Year's Day".
טיילור סוויפט ביצעה לראשונה את השיר בביתה, שברוד איילנד, באוקטובר 2017. לאחר מכן, ב-9 בנובמבר 2017, פורסם הביצוע בתוכנית הטלוויזיה האמריקאית, "סקנדל".
בסמוך לכך, הופיעה עם השיר בתוכנית "טונייט שואו עם ג'ימי פאלון".
את השיר שרה סוויפט במהלך סיבוב ההופעות העולמי שלה, "Reputation Stadium Tour".
בחלק מהמופעים הוא שולב ביחד עם השיר "Long Live".
כלפי השיר הופנו ביקורות חיוביות, תוך שברולינג סטון הוא דורג במקום ה-20 ברשימת "כל 206 השירים של טיילור סוויפט, לפי דירוג".
"New Year's Day" בוצע באצטדיון SoFi באינגלווד ב-9 באוגוסט 2023 יחד עם השיר "New Romantics".
אזורתאריך יציאהפורמטחברת תקליטיםמקורארצות הברית27 בנובמבר 2017רדיו קאנטריביג משין
"New York Raining" (בעברית: ניו יורק גשומה) הוא סינגל שהוקלט על ידי הראפר האמריקאי צ'ארלס המילטון, ביחד עם הזמרת-יוצרת הבריטית ריטה אורה.
השיר יצא לאור ב-18 במרץ 2015, כחלק מפסקול סדרת הטלוויזיה "אימפריה".
עם יציאתו נכנס השיר אל המקום התשע עשרה במצעד שבסקוטלנד, והעשרים ותשע במצעד הסינגלים הבריטי.
השיר נכתב והופק על ידי צ'ארלס המילטון, האיש הנעלם ולאורה ווייט.
השיר הוא שיר בסגנון ההיפ הופ, המשלב בתוכו את סגנון הרית'ם אנד בלוז.
השיר יצא בפורמט של הורדה דיגיטלית ובנוסף לכך, יצאו לשיר שני רמיקסים רשמיים.
קליפ המילים של השיר הועלה לערוץ היוטיוב של המילטון ב-18 במרץ 2015.
"New York Raining" (רמיקס מאת קאלצ'ר שוק) – 4:19
"New York Raining" (רמיקס מאת לאקי צ'ארמס) – 4:11
מדינהתאריך יציאהפורמטמקורארצות הברית18 במרץ 2015הורדה דיגיטליתבריטניה26 במאי 2015
"New Romantics" (בעברית: "רוֹמַנְטִיקָנִים חֲדָשִׁים") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-23 בפברואר 2016, על ידי חברות התקליטים ביג משין רקורדס וריפבליק רקורדס, כסינגל השביעי והאחרון מתוך האלבום.
שם השיר מתייחס לתנועת הרומנטיקה החדשה משנות ה-80 של המאה ה-20, והוא מושפע ממוזיקת הגל החדש שאפיינה את התקופה הזו, תוך שהוא מאופין גם במוזיקת סינת'פופ שמושפעת גם היא משנות ה-80 של המאה ה-20. מבחינה לירית, הוא עוסק בהתגברות של סוויפט על שברון לב ובהתחלה חדשה.
השיר יצא בהתחלה כסינגל שיווקי ב-3 במרץ 2015 על ידי חברת התקליטים ביג משין רקורדס, אך ב-23 בפברואר 2016 הוא יצא לאור כסינגל השביעי והאחרון מ-1989 על ידי חברות התקליטים ביג משין רקורדס וריפבליק רקורדס.
הווידאו קליפ של "New Romantics" מכיל קטעים מסיבוב ההופעות "The 1989 World Tour".
הוא הופץ בהתחלה באפל מיוזיק ב-6 באפריל 2016, וכשבוע לאחר מכן הופץ ביוטיוב.
הוא הגיע למקום ה-46 במצעד הבילבורד הוט 100, והגיע ל-40 העליונים במדינות כגון: פלנדריה, אוסטרליה וסקוטלנד.
בארצות הברית ואוסטרליה הוא הגיע למעמד זהב.
מבקרים רבים הביעו ביקורת על כך שהוא לא נמצא במהדורה הרגילה של 1989 והפנו ביקורת חיובית כלפי "האווירה התוססת והנמרצת שלו", כשרבים מהם טענו שהוא "בין השירים הטובים ביותר בקריירה שלה".
לעומת זאת, היו מבקרים שהפנו ביקורת שלילית כלפי השיר וכינו אותו כ"נשכח".
בסוף 2019 מגזין רולינג סטון כלל אותו במקום ה-58 ברשימת "100 השירים הטובים ביותר של העשור השני של המאה ה-21".
מבחינה מוזיקלית, "New Romantics" מושפע מסינת'פופ של שנות ה-80 של המאה ה-20 ומתרחק ממוזיקת הקאנטרי, שאפיינה שירים רבים של סוויפט.
מכיוון שהיא רצתה להתקרב יותר לעולם מוזיקת הפופ, היא בחרה מפיקים מהסוגה המוזיקלית כמו מקס מרטין ושלבאק, שהיו שותפים לכתיבתו ולהפקתו.
מייקל אילברט וסם הולנד הקליטו את "New Romantics" באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס.
המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי.
"New Romantics" הוא אחת משלוש רצועות הבונוס של מהדורת הדלוקס של 1989, שהיו זמינות באופן בלעדי בטארגט ארצות הברית.
בפברואר 2015 חשפה סוויפט כי היא תוציא את מהודרת הדלוקס גם לאייטונס, והוסיפה שאחת מהרצועות תצא כסינגל שיווקי רשמי מהאלבום.
ב-3 במרץ 2015, הופץ השיר כסינגל שיווקי רשמי מהאלבום, על ידי חברת התקליטים ביג משין רקורדס ובעקבות כך הגיע למקום ה-71 במצעד הבילבורד הוט 100. ב-26 בפברואר 2016 הופץ השיר כסינגל השביעי והאחרון מהאלבום, ובעקבות כך נשלח לשני פורמטים ברדיו האמריקאי על ידי חברות התקליטים ביג משין רקורדס וריפבליק רקורדס.
שמו נגזר מההתייחסות לתנועת התרבות הרומנטית החדשה משנות ה-70 וה-80 של המאה ה-20. מבקרים רבים ראו גם מבחינה מוזיקלית השפעות של מוזיקה משנים אלו ובשימוש בסוגות מוזיקליות כמו הגל החדש וסינת'פופ.
היו גם מבקרים שראו בשיר השפעות של פופ, אלקטרו-פופ ואינדי מאותן השנים, אם כי היו שסברו שיש לו השפעות של מוזיקת הפופ מהמאה ה-21.
"New Romantics" עוסק בכך שסוויפט הציתה מחדש את התקוות והתשוקה שלה, לאחר שחוותה שברון לב.
אנה לשקביץ' מניו סטייטסמן הבחינה כי יש בשיר את דימוי הטירה שהופיע בשירים קודמים של סוויפט, כשהיא שרה: "מותק יכולתי לבנות טירה מכל הלבנים שנזרקו מסביבי" כאשר בניגוד לפעמים הקודמות, סוויפט לא השתמשה בדימוי של הטירה לדימוי מעולם האגדות.
אמילי יאהר מ-Stuff השוותה את מילותיו לאלו של "22", מכיוון ששניהם חוגגים "שמחות נעורים".
קרל וילסון מסלייט טען שהשיר "מציג את יחסה החדש של סוויפט לרומנטיקה, בשונה משירים אחרים ב-1989 שדיברו על כאב ונקמה".
ג'יימס פרמון השווה את מילותיו ל-"My Generation" של להקת המי.
כלפי השיר הופנו ביקורות חיוביות.
קורי בסלי מ-PopMatters ראתה בו ובשני השירים האחרים ממהדורת הדלוקס של 1989 ("Wonderland" ו-"You Are in Love") כשירים "הנועזים ביותר" באלבום, והוסיפה שהיא יכולה לעשות מוזיקה טובה יותר מכל אחד אחר.
ורינדה ג'גוטה מפיצ'פורק תיארה את "New Romantics" כ"שיר גועש ואופורי, הלוכד את מהות האלבום".
ג'וש דובוף ממגזין Vanity Fair מתח ביקורת מעורבת על ההחלטה לשים את השיר במהדורת הדלוקס של האלבום, וטען כי "New Romantics" היה צריך להיות השיר שסוגר את המהדורה הרגילה של 1989. איימי קליף ממגזין Fact תיארה את מילותיו כ"בוגרות" והפנתה כלפיו ביקורת חיובית.
רוב שפילד מרולינג סטון דירג את "New Romantics" במקום ה-2 ברשימת "השירים הטובים ביותר ל-2014" ותהה מדוע הוא נותר במהדורת הדלוקס של האלבום בלבד.
בהמשך, שפילד דירג אותו כשיר השני הטוב ביותר בקריירה שלה.
בנוסף לכך, דירגו אותו ברולינג סטון כשיר ה-58 הטוב ביותר בעשור השני של המאה ה-21. המבקרת בריטני ספאנוס תיארה אותו כ"סוג של טיהור נשמה המקל על רחבת הריקודים", והוסיפה שהוא "שיר הפופ הטוב ביותר שיכול להיות".
מבקרים נוספים כמו אלכסיס פטרידיס מגרדיאן, האנה מילריאה מ-NME וג'יין סונג מ-Paste טענו גם הן שהשיר היה אמור להיות במהדורה הרגילה של האלבום.
השיר הגיע למקום ה-18 במצעד שירי הפופ של בילבורד, אך במצעד הבילבורד הוט 100 הגיע למקום ה-46 בלבד שם נשאר במשך שמונה שבועות.
השיר הגיע ל-40 העליונים במספר מדינות כגון: פלנדריה, סקוטלנד ואוסטרליה.
הוא הגיע למעמד זהב בארצות הברית ואוסטרליה, על מכירות של למעלה מ-500,000 עותקים בראשונה ו-35,000 עותקים בשנייה.
בנוסף, הועמד בטקס פרסי בחירת הנוער 2016 בקטגוריית "שיר השנה – זמרת".
ב-6 באפריל הוציאה סוויפט את הווידאו קליפ הרשמי של השיר לאפל מיוזיק.
בקליפ, נראים אוסף של קטעים מתוך סיבוב ההופעות "The 1989 World Tour", כולל קטעי מאחורי הקלעים וקטעי דיבור.
רבים ראו במהלך של סוויפט להוציא את הקליפ לאפל מיוזיק כהתרסה מכוונת כלפי ספוטיפיי.
באותה התקופה סוויפט החליטה להחרים את המוזיקה שלה מרשתות סטרימינג המאפשרות לאנשים לשמוע מוזיקה בחינם ביניהן ספוטיפיי, בטענה ש"בעקבות כך, אותן החברות משלמות סכומים נמוכים לאמנים עבור המוזיקה שלהם", תוך כדי שציינת באופן ספציפי את ספוטיפיי.
בהמשך, איימה להחרים גם את אפל מיוזיק מכיוון שלא נתנה תשלום לאמנים כאשר מאזינים שמעו את המוזיקה שלהם בתקופה בה קיבלו ניסיון חינם, אך בעקבות כך אפל מיוזיק שינו את המדיניות הזו, מה שהביא את סוויפט לתמוך בשירות.
הקליפ הועלה באופן רשמי לערוץ ה-Vevo שלה ביוטיוב ב-13 באפריל 2016.
סוויפט כללה את השיר ברשימת השירים של "The 1989 World Tour".
בנוסף לכך, הופיעה עימו בתחרות מרוצי מכוניות בארצות הברית ובאירוע מיוחד שהתרחש לפני משחק הספורבול.
"New Romantics" בוצע באצטדיון SoFi באינגלווד ב-9 באוגוסט 2023 יחד עם השיר "New Year's Day".
כל הקרדיטים שלהלן לקוחים מהערות האלבום של 1989.
הוקלט באולפני ההקלטות של קונוויי (לוס אנג'לס, קליפורניה)
אזורתאריך יציאהפורמטחברת תקליטיםמקורכלל העולם3 במרץ 2015הזרמת מוזיקה • הורדה דיגיטליתביג משיןארצות הברית23 בפברואר 2016הזרמת מוזיקה • הורדה דיגיטליתביג משין • ריפבליקרדיו להיטים עכשווייםריפבליק
"New Soul" (בעברית: "נשמה חדשה") הוא סינגל של הזמרת הצרפתייה-ישראלית יעל נעים, מתוך אלבומה השני.
השיר זכה לפופולריות רבה בארצות הברית בעקבות השימוש בו על ידי חברת אפל בפרסומת למחשב הנייד שלהם במקבוק אייר.
בשיר יעל נעים מדברת על "נשמה חדשה" שהגיעה לעולם ללמוד "קצת" איך לתת ולקחת".
עם זאת, היא מגלה שהדברים קשים מכפי שהם נראים.
הסינגל נשאר הגדול ביותר של יעל בארצות הברית עד היום והיחיד שלה שהגיע לטופ 40 של בילבורד הוט 100.
בקליפ נראה כי נעים עוברת לדירה ריקה.
היא מכסה את הקירות בטפטים המציגים אגם מוקף ביער.
לאחר מכן, היא מתחילה לפרוק כמה דברים אחרים, כולל ריהוט, פסנתר, דג זהב בקערה ומספר תצלומים של אנשים, אותם היא תולה על הקיר.
בזמן שהיא תולה את הצילומים, האנשים בתמונות מוצגים בחיים האמיתיים, בתפאורה המתוארת בתמונות.
לאחר מכן, מתחילה יעל לצייר על הצילומים, וכל מה שהיא מציירת מופיע עם האנשים בחיים האמיתיים.
היא מסירה את אחת התמונות ומגלה חור בקיר, וחושפת את טפט היער בפועל המוצג בטפט.
היא דוחפת את הקיר, והוא נופל לאגם.
הקירות הנותרים נופלים על המים ויוצאים מרצפת הדירה כמו רפסודה שצפה על האגם, יחד עם הרהיטים שלה.
האנשים מהתמונות שלה מגיעים אליה בסירה.
הם עולים איתה אל הרפסודה המאולתרת, כשכולם חוגגים, רוקדים ומנגנים בכלים, בזמן שהיא מרוקנת את קערת דגי הזהב לאגם.
במצעד שפורסם ב-16 בפברואר 2008, "New Soul" הופיע לראשונה במצעד הבילבורד הוט 100, תוך שהוא התברג במקום ה-9, והפך לראשון של נעים שהצליח לעשות זאת.
בשיאו, הגיע השיר אל המקום השביעי במצעד הבילבורד הוט 100 ובהמשך ירד למקום ה-42. כמו כן, הוא הצליח בעקבות הצגתו בפרסומות של Apple מקבוק אייר, אך עם זאת, השיר בילה בסך הכול 19 שבועות במצעד.
השיר הופיע לראשונה במקום ה-44 במצעד של קנדה הוט 100 וקפץ למקום 7 במצעד שפורסם בשבוע שלאחר מכן.
במדינת הולדתה, צרפת, השיר כבש את פסגת המצעד.
בפברואר 2008 הופיע לראשונה במקום ה-42 של מצעד הסינגלים הבריטי, וחודש לאחר מכן הגיע למיקום שיא של 30.
יעל נעים – שירה, גיטרה, פסנתר, הרכב, מילים
לורן דייוויד – בס, גיטרה
ה-nWo (ראשי תיבות של new World order; בתרגום לעברית: "סדר עולמי חדש") הייתה קבוצת מתאבקים (סטייבל) בארגון ה-WCW שהורכבה במקור מהאלק הוגאן, קווין נאש וסקוט הול.
ה-nWo הפכה לאחד הכוחות המשפיעים ביותר על הצלחת WCW באמצע עד סוף שנות ה-90 והייתה גורם מרכזי בהפיכת ההיאבקות המקצועית המרכזית למוצר בוגר יותר, מונחה מבוגרים, והפכה לכוח המניע העיקרי מאחורי הקרב בין ה-WCW ל-WWE באותם ימים כחלק ממלחמות ימי שני.
המטרה של ה-nWo הייתה "להשתלט" על ה-WCW בדרך של כנופיית רחוב.
באירוע "מסיבה בחוף 1996", במהלך קרב שלשות שבו הצוות של "האאוטסיידרים" נאש והול, ושותף מסתורי מול מתאבקי WCW, הוגאן הופיע ותקף את רנדי סאבאג', ובכך חשף את עצמו כשותפם של נאש והול, והפך, בפעם הראשונה במשך יותר מעשור, למתאבק "רע".
הוגאן האשים את המעריצים שבגדו בו והכריז על יצירת "סדר עולמי חדש" (nWo).
באוגוסט הוגאן זכה בתואר מהענק.
הוא ריסס על התואר את האותיות "nWo", והתייחס אליו כאל תואר קבוצתי.
קו העלילה של ה-nWo, שהחל בהפיכתו של הוגאן, שעד אז גילם דמות של "מתאבק טוב", לנבל, נחשב לאחד המוצלחים ביותר בתולדות ההיאבקות המקצועית המודרנית, והיווה מקור נרחב לחיקויים ופרודיות שכללו קבוצות בשמות bWo, lWo ו-jWo.
הקבוצה שלטה בסדר היום של ה-WCW לאורך סוף ועד לפירוק ה-WCW בשנת 2001. במהלך פעילותה עברה ה-nWo כמה גלגולים ושינויים של הרכב המתאבקים, כולל פיצול ה-nWo עצמה לקבוצות שונות.
הקבוצה הופיעה לאחר מכן לזמן קצר ב-WWE לאחר שרכשה את ה-WCW.
בדצמבר 2019 הוכרז כי ה-nWo יכנסו להיכל התהילה של WWE לשנת 2020, כאשר הוגאן, הול, נאש ושון וולטמן הוצגו כחברים העיקריים.
"New Rules" (בעברית: "חוקים חדשים") הוא סינגל שהוקלט על ידי הזמרת הבריטית דואה ליפה.
את השיר הוציאה לאור ב-7 ביולי 2017 חברת התקליטים וורנר רקורדס.
השיר נכלל כרצועה העשירית באלבום הבכורה של הזמרת, Dua Lipa.
את המילים והלחן חיברו קרוליין איילין, אמילי ווארן ואיאן קירקפטריק, שגם הפיק את השיר.
תחילה נכתב "New Rules" עבור להקת הבנות הבריטית ליטל מיקס.
אולם לאחר שלא שבעו רצון ממילותיו והפקתו, הציע קירקפטריק אותו לליפה.
"New Rules" הוא שיר דאנס-פופ קצבי.
השיר, שכונה על ידי מספר מבקרי מוזיקה כ"המנון פרידה פמיניסטי", מציג את ליפה מצייתת למערכת חוקים חדשה, שנועדה להתגבר על בן זוגה לשעבר.
בשנת 2018 הועמד לתואר "סינגל השנה" בטקס פרסי המוזיקה הבריטית.
הוא נכלל במספר דירוגים למיטב השירים שיצאו בשנה זו, דוגמת מצעד סוף השנה של בילבורד הוט 100. עם צאתו ניצב בראש מצעד הסינגלים הבריטי, ובמרבית מצעדי המוזיקה ברחבי העולם.
הוענקו לו תוארי פלטינה ב-12 מדינות שונות.
"New Rules" הוא השיר הראשון של ליפה שנכנס למצעד הבילבורד הוט 100, כאשר בשיאו, הגיע למקום השישי.
הווידאו קליפ של השיר צולם במלון "קונפידנטה" במיאמי, ארצות הברית, בבימויו של הנרי שולפילד.
בקליפ, שוהה ליפה בחדר עם חברותיה, שמונעות ממנה לתקשר עם פרודה.
הוא זכה לשבחים מפי מבקרי המוזיקה העכשווית, שציינו לטובה את המוטיביים הפמיניסטיים בו.
ב-2018 הועמד בקטגוריית "הקליפ הבריטי הטוב ביותר" בטקס פרסי המוזיקה הבריטית, ול"כוריאוגרפיה הטובה ביותר" בפרסי הווידאו קליפים של MTV לשנת 2018 .בין השנים 2017–2018 ביצעה ליפה את השיר במגוון טקסים ותוכניות טלוויזיה דוגמת "סאטרדיי נייט לייב" וטקס פרסי המוזיקה של הבילבורד.
תחילה, "New Rules" נכתב והופק עבור להקת הבנות הבריטית "ליטל מיקס".
על אף שעבר תכנות מיוחד שיתאים לקולן של חברות הלהקה, ההצעה נדחתה בידיהן בנימוק ששני הצדדים קיבלו שהוא "אינו מספיק מיינסטרים".
השיר הוצע למספר אמנים נוספים, עד שלבסוף ליפה נבחרה לבצעו.
בינואר 2017, הודיע ליפה על דחיית מועד הפרסום של אלבום בכורתה, על מנת להקליט שירים נוספים.
באותו החודש, נסעה ללוס אנג'לס, ארצות הברית והקליטה את השיר באולפנו של קירקפטריק.
מבקרי המוזיקה העכשווית ציינו כי זהו השיר היחידי באלבום שלא נכתב על ידי ליפה.
"New Rules" הוא שיר דאנס-פופ המשלב גם מוזיקת האוס והיפ הופ.
השיר נכתב בצורה חוזרת של פסוקית ורפרן, בסולם לה# ובקצב מהיר של 116 פעימות לדקה.
רצף האקורדים בשיר אינו משתנה, לה#–סול–פה–סול, בעוד שקולה של ליפה נע בין התו לה באוקטבה השלישית לבין מי באוקטבה החמישית.
פסוקיות השיר מאופיינות בצלילי בס עולים, ובפזמון מצטרפים אל הבס צלילי תופים וסינתיסייזר.
בתהליך עיבודו, השיר הואץ והואט בחלקים מסוימים על מנת להפכו לעדכני.
"New Rules" יצא לאור ב-2 ביוני 2017 כרצועה העשירית באלבום הבכורה של ליפה.
במהדורתו האוסטרית, הגרמנית והשווייצרית מופיע כרצועה ה-13. השיר יצא להורדה דיגיטלית ב-7 ביולי אותה השנה, בהוצאת חברת התקליטים וורנר רקורדס, כסינגל השביעי מ-Dua Lipa.
ב-25 באוגוסט אותה השנה יצא הרמיקס הרשמי ל-"New Rules", מאת אליסון וונדרלנד, וב-20 באוקטובר פורסמה גרסתו האקוסטית.
ב-17 בנובמבר יצא השיר לאור בפורמט סינגל בגרמניה, כשגרסתו האקוסטית פורסמה כבי-סייד.
רמיקס נוסף מאת Initial Talk נכלל במהדורתו היפנית של ההקלטה החוזרת של Dua Lipa בשנת 2018, Dua Lipa: Complete Edition.
גרסתו האקוסטית בהופעה חיה של השיר נכללה כרצועה האחרונה בהמיני-אלבום Live Acoustic, שיצא לאור ב-8 בדצמבר אותה השנה.
ב-21 בפברואר 2018 יצאה גרסת ההופעה של ליפה בטקס פרסי המוזיקה הבריטית לשנת 2018.
הקרדיטים שלהלן לקוחים מהערות האלבום Dua Lipa.
איאן קירקפטריק – הפקה, הנדסה קולית ותכנות
Newgrounds (בתעתיק לעברית: ניוגראונדס) הוא אתר שהוקם על ידי טום פולפ ב-1995 לשיתוף, אירוח ודירוג מדיה דיגיטלית כגון משחקי דפדפן, סרטוני וידאו ואנימציות, מוזיקה, ואמנות דיגיטלית.
Newgrounds הגיע לשיא הפופולריות שלו בעשור הראשון של המאה ה-21 כפורטל פלאש, ונחשב בזמנו ל"ביתם של יוצרי פלאש".
קהילת היוצרים שטיפח תרמה רבות לתרבות האינטרנט ולמרחב המשחקים העצמאיים בפרט.
האתר מארח תוכן המועלה על ידי גולשיו.
כל יצירה המועלת לאתר מסווגת לאחד מארבעה פורטלים: משחקים, סרטים, אודיו, ואמנות.
משתמשי האתר יכולים להעניק ליצירות דירוג בסולם בין 0 ל-5 כוכבים וכן לפרסם עליהן ביקורות כתובות.
כל יצירה המועלה לאתר עוברת תהליך הנקרא "שיפוט".
ציון הגולשים הממוצע של היצירה בסוף תקופת השיפוט קובע אם תשמר באתר (תתווסף באופן "רשמי" למאגריו) או תמחק ממנו.
יצירה שלא התקבלה לאתר נקראת בלשון הקהילה "blammed".
יצירות אמנות דיגיטלית וקובצי אודיו מסווגות בשיטה אחרת המכונה "סקאוטינג".
כלל המשתמשים מסוגלים להעלות יצירות אלו לפרופילים האישיים שלהם, אך רק היצירות ש"נבדקו" (scouted) יופיעו בפורטלים הציבוריים.
משתמש שיצירותיו נבדקו ואושרו מקבל את הזכות לבדוק משתמשים אחרים.
תהליך זה, יחד עם תהליך השיפוט, מונע מתוכן גנוב ופיראטי, תוכן פוגעני או ספאם להשיג טביעת רגל פומבית באתר.
ניתן לדווח על יצירה מסוימת כפוגענית או כמפרה את תנאי השימוש של האתר.
היצירה תועבר לבדיקת מנהלי התוכן ואנשי הצוות של האתר.
דיווחים מאת משתמשים מנוסים וותיקים באתר זוכים לתיעדוף גבוה יותר.
דף הבית של Newgrounds מציג יצירות מומלצות ופופולריות מכל ארבעת הפורטלים, וכן פרסים יומיים, שבועיים וחודשיים ליצירות מצליחות.
בנוסף, האתר כולל מערכת פורומים בה יכולים משתמשי האתר להתייעץ, להתדיין וכן ליצור פרויקטים קהילתיים הנקראים "collabs" (קיצור של collaboration - שיתוף פעולה).
בעוד שמאות שיתופי פעולה מוכרזים בפורומים כל שנה, רק כ-20% מהם יוצאים לאוויר העולם.
כמו כן, מחקרים הראו כי אנימטורים בקהילת האתר חשים "תחושת בעלות עזה" על יצירותיהם.
האתר ידוע לשמצה כמארח יצירות אלימות, בוטות, או מגחיכות סוגיות פוליטיות רגישות כגון מקרי טבח בבתי ספר וכן הטאליבן ואוסאמה בן לאדן בשיא מלחמת עיראק.
עם זאת, חוקרים טענו שיצירות האתר "מאוזנות יחסית פוליטית, אם כי חסרי ניואנסים".
בשנת 1991 השיק טום פולפ פאנזין העוסק בקונסולת המשחקים Neo Geo בשם "New Ground" ושלח את גליונותיו לכ-100 חברי מועדון שמקורם בשירות המקוון Prodigy.
ארבע שנים לאחר מכן, בשנת 1995, השיק פולפ אתר אינטרנט בשם "New Ground Remix".
האתר החל לקבל תשומת לב ציבורית בקיץ 1996, לאחר שפולפ השיק מספר משחקי דפדפן פופולארים בעודו סטודנט באוניברסיטת דרקסטל בפילדלפיה.
בשנת 1999 פרסם פולפ משחק הרפתקאה לדפדפן בשם "Pico's School" (בית הספר של פיקו), הסובב סביב התלמיד פיקו ומסע הנקמה שלו להרוג ילדים גותים על שרצחו את בני כיתתו.
המשחק, שאופיין בהומור שחור ואלימות גרפית ופורסם זמן קצר לאחר הטבח בתיכון קולמביין, הפך ללהיט וסייע לבסס את מעמדו של האתר, ששמו שונה ל"Newgrounds".
בעקבות ההצלחה, התפטר פולפ מעבודתו, נשר מהאוניברסיטה, והחל לתחזק את האתר במשרה מלאה.
בנוסף לתכני פלאש, האתר טיפח קהילת מפתחים ויוצרים שהתעניינו בפיתוח תכנים אלו, כאשר לחלקם הייתה "השפעה רבה" על תרבות הרשת.
כתוצאה מכך, Newgrounds הפך לאחת מקהילות יוצרי הפלאש "הפעילות ביותר באינטרנט האמריקאי" ונראתה כמקום בו מפתחי משחקים עצמאיים יכלו להתחיל את הקריירה שלהם ולהשיג קהל מעריצים.
מאידך, משתמשי האתר תוארו כ"בעלי סובלנות נמוכה ליצירות באיכות ירודה".
מספר אנימטורים שצברו קהל באתר עברו ממנו ליוטיוב באמצע שנות האלפיים.
פולפ עצמו המשיך ליצור משחקי פלאש ולהעלות אותם לאתר, בין השאר בעזרת יוצרים שהכיר בו.
בשנת 2003, בעקבות הצלחת המשחק "Alien Hominid" שפיתח פולפ בשיתוף פעולה עם האמן דן פלאדין, ייסדו השניים יחד עם המפיק ג'ון בייז את חברת המשחקים The Behemoth .
כמו כן, בשנה זו התרחבו שירותי האתר, והוא החל לארח מוזיקה דיגיטלית.
בשנת 2008 התהדר Newgrounds בכמיליון וחצי משתמשים רשומים ומעל ל-130,000 יצירות.
המספרים הללו גדלו ב-2010 ל-2.2 מיליון משתמשים רשומים ולמעלה מ-180,000 יצירות, כאשר רוב היצירות הן סרטי אנימציה קצרים שנוצרו בידי אדם אחד בלבד.
בשנת 2010 דירג מגזין "טיים" את האתר במקום ה-39 ברשימת "50 האתרים הטובים ביותר בעולם" ותיאר אותו כ"אוסף של משחקי דפדפן מצחיקים וחסרי תקנה".
בשנת 2018 לאור שקיעתו של נגן הפלאש וסוגיות האבטחה שסבבו אותו, החל צוות Newgrounds לעודד את משתמשיו להעלות יצירות בפורמט HTML5 ועדכן את האתר על מנת לתמוך בפורמט החדש.
בסוף אותה שנה, לאחר שהנהלת טאמבלר אסרה על העלאת תכנים למבוגרים לפלטפורמה, ראה האתר עלייה חדה במספר הנרשמים החדשים.
בקיץ 2019 השיק האתר נגן מדיה חדש בשם "Newgrounds Player", שביכולתו להפעיל תוכני פלאש באופן בטוח ובכך לשמר את מורשתם.
בשנת 2020, יצא משחק הקצב Friday Night Funkin' לאור.
המשחק הועלה במקור ל-Newgrounds, פותח על ידי יוצרים ותיקים של האתר וכולל מספר דמויות קהילתיות המזוהות עמו.
המשחק הפך לתופעת רשת ואף הפיל את שרתי האתר בגלל עומס תעבורה.
תופעות רשת שהופיעו לראשונה באתר
"New Shapes" (בעברית: "צורות חדשות") הוא סינגל שהוקלט על ידי הזמרת-יוצרת האוסטרלית צ'ארלי XCX, בהשתתפות הזמרת הצרפתייה כריסטין אנד דה קווינס (כריס) והזמרת האמריקאית קרוליין פולצ'ק.
את השיר הוציאו לאור ב-4 בנובמבר 2021 חברות התקליטים אסיילום ווורנר רקורדס, והוא נכלל כסינגל השני באלבומה החמישי של XCX, Crash.
הסוגות המובילות שלו הן סינת'פופ, אינדי-פופ ואלקטרו בהשראת המוזיקה המאפיינת את שנות ה-80. "New Shapes" הוא סימפול של הסינגל "Decymy" של הזמרת הפולנייה נטליה קוקולסקה.
"New Shapes" נכתב על ידי XCX עצמה, בהשתתפות כריסטין אנד דה קווינס (כריס), קרוליין פולצ'ק, לינוס ויקלאנד ודיטון כריס אנתוני, כשהשניים האחרונים גם הפיקו אותו.
זה שיתוף הפעולה השני של XCX עם פולצ'ק וכריס.
בשנת 2019 כריס השתתפה בסינגל "Gone", שנכלל באלבומה השלישי של XCX Charli.
כריס ופולצ'ק הוציאו גם הן רצועה משותפת בשם "La vita nuova" ב-2020. "New Shapes" הושפע מהמוזיקה הפופולרית של שנות ה-80, שוללת צלילי סינת' ודיסקו.
הוא יצא לאור ב-4 בנובמבר 2021, באותו היום בו XCX חשפה את השם והעטיפה של Crash.
הווידאו קליפ של השיר בוים על ידי אימוג'ן שטראוס, לוק אורלנדו וטרנס אוקונור, ופורסם ב-12 בנובמבר 2021. הוא מתחיל בשיחה קצרה בין שלוש הזמרות, ולאחר מכן הן חוברות יחדיו ומבצעות את השיר על בימת התוכנית "TV Heaven", בהנחיית בניטו סקינר.
ורידנה יגוטה מ-פיצ'פורק אהבה את ההשראה הלקוחה משנות ה-80 בשיר.
בנוסף היא טענה כי "New Shapes" משלב אופוריה הגורמת לרקוד ועומק מסוים.
אנה למונד מ-Clash טענה כי "New Shapes" מעביר למאזינים מסר פמיניסטי באמצעות שמחה, קצביות ואהבה.
אזור תאריך פורמט חברת תקליטים מקור עולם 4 בנובמבר 2021 הורדה דיגיטלית • הזרמת מוזיקה אסיילום, וורנר
(בתרגום חופשי לעברית: האחים סופר מריו החדשים) הוא משחק וידאו מז'אנר משחקי הפלטפורמה בסדרת משחקי New Super Mario Bros.
המשחק פותחה על ידי חברת נינטנדו עבור הקונסולה הניידת Nintendo DS.
המשחק הושק לראשונה במאי 2006 באמריקה הצפונית ובמהלך יוני 2006 ביפן ובאירופה.
המשחק מתמקד בהרפתקאותיו של מריו אשר נלחם לאורך הדרך באויבים שונים בעת שהוא עושה דרכו אל הנסיכה פיץ' אשר נחטפה על ידי באוזר.
מריו מסוגל במהלך המשחק להשתמש במספר כוחות על שמסייעים לו, כולל פטריית העל, פרח האש וכוכב העל - כל אחד מהם מעניק למריו יכולות ייחודיות.
במהלך המשחק מריו צריך לעבור ב-8 עולמות שונים הכוללים בסך הכל 80 שלבים, והוא חייב גם להביס את באוזר ג'וניור ואת באוזר לפני שהוא יצליח להציל את הנסיכה פיץ'.
המשחק זכה להצלחה מסחרית וביקורות חיוביות, בעיקר בשל כך שהמפתחים הקפידו לשלב אלמנטים מצליחים רבים ממשחקי מריו הקלאסיים, בעוד שעיקר הביקורת הופנתה לכך שרמת הקושי במשחק הייתה נמוכה יחסית ומבקרים רבים ציינו את הדמיון בין המשחק לבין המשחקים הקודמים של מריו.
המשחק מכר מעל ל-30 מיליון עותקים ברחבי העולם, מה שהופך אותו למשחק הנמכר ביותר עבור קונסולת ה-Nintendo DS ולאחד ממשחקי הווידאו הנמכרים ביותר בכל הזמנים.
הצלחת המשחק הובילה לפיתוח של מספר משחקי המשך שפותחו עבור הקונסולות Wii, Nintendo 3DS ו-Wii U.
הוא משחק וידאו עם גלילה צדדית.
למרות שזה נראה 2D, רוב הדמויות והאובייקטים הם עיבודים מצולעים 3D על רקע 2D, וכתוצאה מכך אפקט 2.5D המדמה חזותית גרפיקה ממוחשבת 3D.
השחקן יכול לשחק בתור מריו או אחיו הצעיר, לואיג'י.
בדומה למשחקי מריו קודמים, מריו או לואיג'י יכולים לקפוץ, להתכופף, לאסוף מטבעות, לדרוך על אויבים ולפרוץ בלוקים.
מהלכים ממשחקי מריו 3D מופיעים שוב ב- New Super Mario Bros., כולל חבטה בקרקע, קפיצה משולשת וקפיצת קיר.
אויבים ממשחקים קודמים, כמו הבוז גם מוצגים.
יש שמונה עולמות ובכל אחד עשר שלבים, מוצגים במסך המגע התחתון של ה-Nintendo DS תוך כדי צפייה במפת העולם.
מפת העולם שנבחר כעת מופיעה במסך העליון, המשמשת לנווט בין רמות העולם.
המטרה של כל שלב היא להגיע לדגל שחור בסוף השלב.
בסוף כל עולם, יש להביס בוס לפני שתמשיך לעולם הבא.
יש שישה הפעלות זמינות ב- New Super Mario Bros .; המשחק מאפשר לשחקן לאחסן הפעלה נוספת כאשר הוא כבר משתמש באחד, תכונה שהועברה מ- Super Mario World.
שלוש הפעלות מהאחים סופר מריו חוזרות: הסופר פטרייה גורמת למריו לגדול, פרח האש מאפשר למריו לזרוק כדורי אש, והכוכב הופך את מריו לבלתי מנוצח באופן זמני.
שלוש הפעלות נוספים מוצגים ב- New Super Mario Bros .: הפגז קופה כחול מאפשר למריו לסגת לתוך הפגז כדי להגן על עצמו ולבצע התקפת "התקפת פגז".
הוא גם שוחה מהר יותר בצורה הזאת.
המגה פטרייה מגדלת את מריו לגודל ענקי, שבו הוא יכול להרוס את כל מה שנקרה בדרכו, והמיני-פטרייה גורמת למריו להתכווץ, ומאפשרת לו להיכנס למעברים קטנים.
מיני מריו כל כך קל שהוא יכול לרוץ על מים ולקפוץ גבוה במיוחד.
מצב הרב משתתפים של המשחק מעמיד שני שחקנים (שמשחקים כמריו ולואיג'י) זה מול זה באחד מחמישה שלבים והם מנסים להשיג מספר כוכבים מוגדר מראש.
השחקנים יכולים לתקוף אחד את השני בניסיונות לגנוב את הכוכבים של השחקן השני.
קפיצה על דמותו של היריב תגרום לו לאבד כוכב אחד בעוד ביצוע חבטה בקרקע יאבד לו שלושה.
בנוסף, כמה מיני-משחקים שהיו זמינים בעבר ב- Super Mario 64 DS חזרו ומציעים כעת אפשרויות רב משתתפים לערך הפעלה חוזרת.
המיני-משחקים מחולקים לארבע קטגוריות: פעולה, פאזל, משחקי שולחן ומגוון.
New Super Mario Bros מכיל שמונה עשר מיני-משחקים לשחקן יחיד ועשרה מיני-משחקים למספר שחקנים.
מריו והנסיכה פיץ' הולכים יחד בממלכת הפטריות כאשר ברק פוגע בטירה של פיץ'.
בעוד שמריו ממהר למקום על מנת לבדוק מה קרה בדיוק, באוזר ג'וניור מצליח בינתיים לחטוף את פיץ'.
כאשר מריו מבין מה קרה הוא יוצא מייד למרדף אחר באוזר ג'וניור.
מריו צריך לעבור דרך שמונה עולמות שונים על מנת להגיע לבאוזר ג'וניור ופיץ'.
בסוף העולם הראשון, באוזר ג'וניור נסוג לטירה, שם אביו, באוזר, מחכה למריו על גשר מעל בור מלא לבה.
בסצנה המזכירה מאוד את המשחק המקורי של האחים סופר מריו, מריו צריך לדחוף כפתור מאחורי באוזר על מנת להביס אותו, והגשר שמתחת לבאוזר קורס וגורם לכך שבאוזר נופל לתוך הלבה.
אף על פי שבאוזר מובס בעולם הראשון, הדבר לא מונע מבאוזר ג'וניור לברוח לעולמות האחרים יחד עם הנסיכה פיץ'.
בעולם השמיני באוזר ג'וניור מצליח להחיות את אביו אך מריו מצליח שוב להביס את באוזר כאשר הוא מפיל אותו לבור עמוק.
בקרב האחרון, באוזר ג'וניור בורח שוב לטירה גדולה יותר, שם הוא מצליח שוב להחיות את אביו לצורתו המקורית.
באוזר ובאוזר ג'וניור תוקפים את מריו אך הוא מצליח להפיל אותם לבור עמוק.
במהלך החלק האחרון של המשחק מריו מצליח להציל סוף סוף את הנסיכה פיץ'.
נינטנדו הודיעה ב-21 בפברואר 2006 ש New Super Mario Bros.
ייצא ל- Nintendo DS ב-7 במאי 2006. גם הכוחות החדשים של המשחק הוצגו באותו זמן, כולל הפגז קופה כחול והמגה פטרייה.
נינטנדו הזכירה עוד שהמשחק ישחק ב-2D, אך תשתמש במודלים 3D כדי ליצור מראה ותחושה של 2.5D.
השחרור של המשחק ב-7 במאי נדחה מאוחר יותר לקראת ה-21 במאי, אך תאריך השחרור של המשחק נדחק בסופו של דבר רק מעט אחורה ל-15 במאי; נינטנדו גם תכננה לשחרר אותו בערך באותו זמן שהושק ה-Nintendo DS Lite, ב-11 ביוני 2006.
הוא משחק פלטפורמה 2D המקורי הראשון עם מריו מאז Super Mario Land 2 ב-1992. New Super Mario Bros.
היה זמין למשחק ב-E3 ב-2005. מעצבי המשחק קיבלו הרבה יותר חופש עם עיצובים ב- New Super Mario Bros.
בהשוואה למשחקי מריו 2D קודמים.
כעת ניתן היה ליצור דמויות, אויבים ואובייקטים עם אנימציות הרבה יותר מפורטות, מבלי להידרש לעיצובם ביד.
כדי לספק רמזים ויזואליים, המפתחים הפכו את מצלמת המשחק לדינמית יותר; היא מתקרבת ויוצאת מפעולה בהתאם למצב כדי לספק מיקוד במידת הצורך.
לפיזיקה יש תפקיד חשוב במכניקת המשחק המשופרת של New Super Mario Bros.
ללא ההגבלות הנוקשות של ספרייטים ורקעים מבוססי אריחים, המעצבים היו חופשיים לחקור מכניקת משחק חדשה; כאשר מריו נוחת על ראש עץ, הוא מתנודד ובסופו של דבר נופל אם הוא נייח יותר מדי זמן.
מריו יכול גם להתנדנד על חבלים וללכת על חוטים שמתכופפים ומתמתחים תחת משקלו.
בתחילת הפיתוח של המשחק, המפתחים תכננו לא להשתמש בדבוב כדי להישאר נאמנים לרוחם של האחים סופר מריו המקוריים עבור ה-Nintendo Entertainment System אבל המפתחים החליטו שזה ישרת את המשחק בצורה חיובית.
למרות שדבוב היה בשימוש בשידורים מחודשים קודמים של מריו 2D New Super Mario Bros.
הוא משחק מריו 2D המקורי הראשון שהשתמש בדבוב.
צ'ארלס מרטינט חזר להשמיע את מריו ולואיג'י, יחד עם ניקול מילס בתור הנסיכה פיץ', סקוט ברנס בתור באוזר ודולורס רוג'רס בתור באוזר ג'וניור.ב-New Super Mario Bros יש מוזיקה מקורית של מלחין סדרת האחים סופר מריו, קוג'י קונדו, שיצר גם את ה-"Aboveground BGM", הנושא המרכזי לשלבים רגילים.
המוזיקה מכתיבה את המשחק; אויבים קופצים ורוקדים בזמן לצלילי המוזיקה.
חיזוי תנועות אויב, שחקנים יכולים לתזמן את הקפיצות שלהם עם תנועות אויב כדי להגיע לאזורים בלתי נגישים אחרת.
Wii", אשר היה משחק ההמשך הראשון של המשחק "New Super Mario Bros.", הושק ברחבי העולם עבור קונסולת ה-Wii ב-12 בנובמבר 2009. המשחק כלל משחקיות דומה למשחקיות של המשחק "New Super Mario Bros.".
זה היה המשחק הראשון בסדרת משחקי סופר מריו שכלל פיצ'ר של משחק שיתופי בו יכולים לשחק עד ארבעה אנשים.
משחק ההמשך הישיר היה "New Super Mario Bros.
2" אשר פותח עבור הקונסולה נינטנדו 3DS והושק ב-28 ביולי 2012. משחק ההמשך הבא בסדרה "New Super Mario Bros.
U" הושק לקונסולה Wii U ב-18 בנובמבר 2012.
Wii (ביפנית: New スーパーマリオブラザーズ Wii, בתרגום חופשי לעברית: האחים סופר מריו החדשים Wii) הוא משחק וידאו מז'אנר הפלטפורמה שפותח על ידי חברת Nintendo EAD ופורסם על ידי חברת נינטנדו היפנית עבור קונסולת ה-Wii.
משנת 2006 שיצא עבור הקונסולה נינטנדו DC.
המשחק הושק במקור באוסטרליה, באמריקה הצפונית ובאירופה במהלך נובמבר 2009, ובמהלך דצמבר 2009 ביפן.
בדומה למשחקים האחרים בסדרת משחקי סופר מריו אשר בעלי גלילה צדדית, גם במשחק זה השחקן שולט במריו אשר צריך לעבור בשמונה עולמות שונים ולהילחם בצבא הלוחמים של באוזר ובאוזר עצמו על מנת להציל את הנסיכה פיץ'.
זה היה המשחק הראשון בסדרת משחקי סופר מריו שהכיל פיצ'ר של משחק מרובה משתתפים סימולטני אשר במסגרתו מסוגלים לשחק עד ארבעה שחקנים בו זמנית - הן כאשר המטרה היא שיתוף פעולה והן כאשר המטרה היא להתחרות זה בזה, כאשר ניתן לשחק במריו, לואיג'י ובשתי הטואודים.
המשחק הכיל גם את הפיצ'ר "Super Guide" המאפשר לשחקן לצפות בדמות הנשלטת על ידי מחשב משחקת משחק מושלם בכל שלב לאורך המשחק על מנת להבין כיצד לנצח את השלב.
לאורך כל השנים היוצר של זיכיון מריו שיגרו מיאמוטו שאף ליצור משחק מרובה משתתפים של מריו אשר המטרה בו היא שיתוף פעולה בו השחקנים (משחק מהז'אנר המכונה "Cooperative multiplayer game").
לאחר ניסיונות כושלים לשלב פיצ'ר מהסוג הזה במשחק סופר מריו 64 עקב מגבלות חומרה, הוא הצליח להוביל את השילוב של הפיצ'ר לראשונה עם הפיתוח של קונסולת ה-Wii אשר הייתה בעלת יכולות חומרה מתקדמות יותר.
שיהו פוג'יי וריו נגאמאטסו הלחינו את הפסקול של המשחק, בעוד שקוג'י קונדו, המלחין הקבוע של סדרת משחקי סופר מריו, שימש כיועץ הסאונד עבור הפסקול של המשחק.
המשחק זכה להצלחה מבחינה ביקורתית והן מבחינה מסחרית, וקיבל שבחים על השילוב של פיצ'ר המשחק מרובה המשתתפים שבו, אם כי חלק מהמבקרים התאכזבו מכך שהמשחק לא היה מספיק חדשני ביחס למשחקים האחרים בסדרת משחקי סופר מריו.
המשחק הוא המשחק הרביעי הנמכר ביותר עבור קונסולת ה-Wii ונכון למרץ 2021 המשחק מכר מעל ל-30.32 מיליון עותקים ברחבי העולם.
בעקבות הצלחת המשחק פיתחה נינטנדו בשנים שלאחר מכן את המשחקים New Super Mario Bros.
2 עבור קונסולת הנינטנדו 3DS ביולי 2012 ואת המשחק New Super Mario Bros.
U עבור קונסולת ה-Wii U בנובמבר 2012.
כאשר מריו, לואיג'י, טואוד הצהוב וטואוד הכחול חוגגים את יום הולדתה של הנסיכה פיץ' בטירה שלה, מגיעה לטירה עוגה גדולה.
באוזר ג'וניור והקופאלינגים מגיחים מהעוגה, לוכדים את הנסיכה פיץ', וטסים משם בספינת האוויר של באוזר.
בעקבות כך מריו, לואיג'י ושני הטואודים יוצאים בעקבותיהם.
לאחר שהם עוברים במספר עולמות ונלחמים בקופלינגים, בבאוזר ג'וניור ובקאמק, האחים מריו והטואודים מגיעים לטירה של באוזר.
באוזר מובס אך בהמשך קאמק מחזיר אותו לחיים ומטיל עליו כישוף שהופך אותו לענק.
באוזר רודף אחרי מריו ויתר החבורה, משמיד את כל מה שנקרה בדרכו, עד שמריו מוצא מתג גדול ומפעיל אותו אשר גורם לבאוזר ליפול לבור ומשחרר את הנסיכה פיץ' מהכלוב בו היא הייתה כלואה.
הנסיכה פיץ' ומריו בורחים לאחר מכן מהטירה בכדור פורח, כאשר לואיג'י והטואודים יוצאים בעקבותיהם.
בשנת 2012 הושק משחק ההמשך למשחק זה עבור קונסולת ה-Wii U אשר נקרא New Super Mario Bros.
במהלך 2019 יצאה לשווקים גרסה משופרת למשחק זה המכונה "New Super Mario Bros.
U Deluxe" לקונסולת משחקי הווידאו נינטנדו סוויץ'.
"New to You" (בעברית: "חדש לך") הוא שיר של הדי ג'יי הסקוטי קלווין האריס, בהשתתפות הזמרות-יוצרות האמריקאיות נורמני, טינאשה והראפר אופסט.
הוא יצא לאור ב-29 ביולי 2022 בהוצאת חברת התקליטים קולומביה רקורדס כסינגל הרביעי מתוך אלבום האולפן השישי של האריס, Funk Wav Bounces Vol.
2. השיר נכתב על ידי ארבעת האמנים וג'סי רייז.
לאחר יציאתו, ביקרו את השיר בעשרות גופי תקשורת ואתרי מוזיקה שונים ברחבי העולם.
השיר הולחן על ידי האריס, לצד נורמני, טינאשה, אופסט והזמרת-יוצרת ג'סי רייז.
מבחינה מוזיקלית, "New to You" הוא שיר פוסט-דיסקו בהשראת R&B.
בילבורד סקרו את השיר בחיוב ותיארו את סוגו המוזיקלי.
אזורתאריך יציאהפורמטחברת תקליטיםמקורכלל העולם29 ביולי 2022הזרמת מוזיקה • הורדה דיגיטליתקולומביה
בשנת 2004, השיר דורג במקום ה-427 ברשימת 500 השירים הגדולים בכל הזמנים של מגזין רולינג סטון.
הוא נכלל גם בפיצ'פורק 500.
העטיפה בבריטניה כללה תצלום של פיטר רואן, שגדל ליד סולן הלהקה בונו באירלנד.
מקורן של המילים בשיר אהבה של בונו לאשתו, אך הן לאחר מכן עוצבו מחדש בהשראת תנועת הסולידריות הפולנית.
ליין הבס נבע מהבסיסט אדם קלייטון שניסה להבין את האקורדים לשיר "Fade to Grey" של ויסאג' במהלך בדיקת סאונד.
ב-1983, בונו אמר על השיר כי "זה יהיה טיפשי להתחיל לשרטט קווי קרב, אבל אני חושב שהעובדה ש'New Year's Day' הגיע לעשרת המובילים מעידה על התפכחות בקרב רוכשי התקליטים.
אני לא חושב ש-'New Year's Day' היה סינגל פופ, בטח לא בצורה שמיקי מוסט עשוי להגדיר אותו ככזה שנמשך שלוש דקות ושלושה שבועות במצעד.
אני לא חושב שיכולנו לכתוב שיר כזה".
הווידאו קליפ היה אחד מהראשונים של U2 שהגיע ל-MTV.
הוא צולם בסאלן ובמורה שבשוודיה בדצמבר 1982 ובוים על ידי מאירט אוויס.
הלהקה הופיעה רק בסצנות ההופעה של הווידאו מכיוון שהוא צולם באמצע החורף השוודי.
הגיטריסט דה אדג' אמר בביוגרפיה הרשמית של U2 כי ארבעת האנשים שרכבו על סוסים בווידאו שנראו כארבעת חברי U2 היו למעשה ארבע נערות שוודיות מחופשות לחברי U2 שרכבו על סוסים עם מסכות על פניהן, כי הלהקה הייתה קפואה מצילום הווידאו בטמפרטורות מתחת ל-0 יום קודם לכן.
הביוגרפיה שלהם מציינת שבונו סירב ללבוש כיסוי ראש כלשהו למרות מזג האוויר הקר והיה לו קושי רב לשיר את מילות השיר.
הווידאו כולל גם צילומים של חיילים סובייטים מתקדמים בחורף במהלך מלחמת העולם השנייה.
U2 אפשרה שימוש ללא תשלום בשיר הזה במקום שהוכן על ידי הנציבות האירופית.
הווידאו קליפ הזה שפורסם ביוטיוב מציג מהפך של פולין ב-20 השנים האחרונות, שמעורב בסצנות קצרות מוורשה של היום מנקודת מבט של אישה בת 20.
"New Year's Day", השיר השביעי בתדירותו בהופעות של U2, היה שיר קבוע בכל סיבוב הופעות של U2 מאז הופעת הבכורה שלו ב-1 בדצמבר 1982 בהופעה הראשונה של סיבוב ההופעות שקדם ל-War Tour.
עם זאת, סיבוב ההופעות Innocence + Experience כלל רק שלושה ביצועים לשיר.
בשנת 2004, רולינג סטון דירגו את השיר במקום 427 ברשימת "500 השירים הגדולים של כל הזמנים"; השיר דורג מחדש במקום ה-435 בגרסה משנת 2010 של הרשימה.
השיר נכלל גם בפיצ'פורק 500.
2 (בתרגום חופשי לעברית: האחים סופר מריו 2 החדש) הוא משחק פלטפורמה שיצא לנינטנדו 3DS בשנת 2012 וידוע בתור המשחק השלישי בסדרת המשחקים New Super Mario Bros.
מריו ולואיג'י הולכים לאסוף מטבעות ואחרי שהם חוזרים הם מגלים שהקופאלינגים (העוזרים של באוזר) חטפו את הנסיכה פיץ' ועכשיו מריו ולואיג'י צריכים להגיע לעולם 6 ולהציל את הנסיכה.
New York Nights 2: Friends For Life (בעברית: לילות ניו יורק 2: חברים לחיים) הוא משחק סימולציה נרטיבי שפותח והופץ על ידי חברת המשחקים Gameloft למכשירי סלולר בעלי כפתורים פיזיים, לאחר מכן גם למכשירי אנדרואיד ואפל בשנת 2008. המשחק מהווה המשך למשחק "לילות ניו יורק: להצליח בעיר".
המשחק הוא חלק מסדרת "לילות" שנוצרה על ידי Gameloft, כאשר כל משחק מתמקד בעיר אחרת.
הפרוטגוניסט (שהמגדר שלו ניתן לבחירה על ידי השחקן) עובר להתגורר בעיר ניו יורק ביחד עם אחיו.
בשדה התעופה, הפרוטגוניסט מנסה לתפוס מונית, אך מותקף על ידי איש זר ומגיע לכביש.
על הכביש הפרוטגוניסט נדרס על ידי לימוזינה השייכת לשחקנית מפורסמת.
השחקנית מעלה את הפרוטגוניסט ללימוזינה ולוקחת אותו לדירה של אחיו בשכונת גריניץ' וילג'.
בהגיעו לבית, אחיו של הפרוטגוניסט מבקש ממנו לעזור להם למצוא שותף לדירה על מנת שיעזור בשכירות.
לאחר שהם מוצאים שותף, השחקן מתחיל לעבוד במועדון בכיכר טיימס בתור רקדן.